# Europos Sąjungos C 12A/2016

| | ISSN 1977-0960 |
| --- | --- |
| Europos Sąjungos
  oficialusis leidinys | C 12A |
| | |
| Leidimas lietuvių kalba | Informacija ir pranešimai | 59 tomas2016m. sausio 15d. |

ISSN 1977-0960

Europos Sąjungos

oficialusis leidinys

C 12A

Leidimas lietuvių kalba

Informacija ir pranešimai

59 tomas2016m. sausio 15d.

---

| Pranešimo Nr. | Turinys | Puslapis |
| --- | --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Sąjungos Teisingumo Teismas |
| 2016/C 012A/01 | Kvietimas teikti kandidatūras | 1 |

Pranešimo Nr.

Turinys

Puslapis

V   Nuomonės

ADMINISTRACINĖS PROCEDŪROS

Europos Sąjungos Teisingumo Teismas

2016/C 012A/01

Kvietimas teikti kandidatūras

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Sąjungos Teisingumo Teismas

| 15.1.2016 | LT | Europos Sąjungos oficialusis leidinys | CA 12/1 |
| --- | --- | --- | --- |

15.1.2016

LT

Europos Sąjungos oficialusis leidinys

CA 12/1

---

KVIETIMAS TEIKTI KANDIDATŪRAS

(2016/C 012 A/01)

Artimiausiu metu Europos Sąjungos Teisingumo Teisme Liuksemburge bus laisva Vertimo žodžiu direktorato direktoriaus vieta (AD 14 arba AD 15 lygis). Į šią darbo vietą bus įdarbinama Europos Sąjungos pareigūnų tarnybos nuostatų 29 straipsnio 2 dalyje numatyta tvarka.

Europos Sąjungos Teisingumo Teismo vertimo žodžiu direktorato užduotis (1) yra padėti Teisingumo Teismui, Bendrajam Teismui ir Tarnautojų Teismui vykdyti teisminę veiklą, užtikrinant labai aukštos kokybės vertimą žodžiu per teismo posėdžius ir kitus institucijos organizuojamus susirinkimus.

Vertimo žodžiu direktoratas turi būti pasirengęs susitvarkyti su didėjančiu darbo krūviu, prireikus keisti darbo metodus ir kartu kontroliuoti vertimui žodžiu reikalingas išlaidas. Kartu labai aukšta vertimo žodžių paslaugų kokybė lieka būtina tinkamam daugiakalbės institucijos veikimui ir Europos teisingumo vykdymo kokybei.

Teisingumo Teismo kancleriui tiesiogiai pavaldus direktorius turės organizuoti ir motyvuoti tarnybą, kurią sudaro apie 80 pareigūnų, įskaitant 75 vertėjus žodžiu, kuriems į pagalbą prireikus pasitelkiami akredituoti laisvai samdomi vertėjai žodžiu; jis taip pat turės veikti atsižvelgdamas į bendrą įvairių institucijų veiklos kontekstą ir išsaugodamas Teisingumo Teismui būdingą specifiką.

Kandidatai turi būti vienos iš Europos Sąjungos valstybių narių piliečiai ir turėti baigtą universitetinį ar jam prilyginamą išsilavinimą, patvirtintą diplomu. Jie turi gebėti vadovauti dideliam administraciniam padaliniui ir koordinuoti jo darbą. Reikalaujama turėti su siekiamų užimti pareigų pobūdžiu susijusias gilias žinias ir didelę profesinę patirtį. Būtina bent dešimties metų tokia profesinė patirtis. Pageidautina turėti profesinę patirtį vertimų žodžiu srityje.

Kandidatai turi puikiai mokėti vieną Europos Sąjungos oficialiąją kalbą ir gerai mokėti kitas dvi oficialiąsias Sąjungos kalbas. Taip pat bus atsižvelgta į kitų kalbų mokėjimą. Dėl tarnybos poreikių direktorius turi gerai mokėti prancūzų ir anglų kalbas.

KANDIDATŪRŲ PATEIKIMAS

Kandidatūras dėl šių pareigų reikia teikti Teisingumo Teismui tik elektroniniu paštu, adresu appel_candidatures@curia.europa.eu vėliausiai iki 2016 m. vasario 12 d. 17.00 val. Prie paraiškų reikia pridėti detalų gyvenimo aprašymą ir visus kitus svarbius dokumentus. Prie paraiškų kandidatai taip pat turi pridėti daugiausia penkių puslapių apimties raštą, kuriame jie turi aprašyti vertimų žodžiu direktorato direktoriaus vaidmenį ir funkcijas ir nurodyti, kodėl jie mano esantys tinkami šioms pareigoms.

Liuksemburgas, 2015 m. gruodžio 1 d.

---

(1)  Papildomos informacijos apie Europos Sąjungos Teisingumo Teismą ir Vertimo žodžiu direktoratą galima rasti institucijos interneto svetainėje www.curia.europa.eu

---